**Indokolás**

**Rábatöttös Község Önkormányzata Képviselő-testületének**

**9/2020. (XII. 17.) önkormányzati rendelete**

**a 6/2014. (IV. 1.) önkormányzati rendelet**

**hatályon kívül helyezéséről szóló 5/2020. (VII. 14.)**

**önkormányzati rendelet hatályba nem lépéséről**

Rábatöttös községben az avar és kerti hulladékok nyílttéri égetését a 6/2014. (IV. 1.) önkormányzati rendelet szabályozta, amely szerint belterületen égetni hétfői és pénteki napokon, napkeltétől napnyugtáig, valamint szombaton napkeltétől 12,00 óráig lehet.

Az Országgyűlés által a 2020. június 3-i ülésén elfogadott 2020. évi LI. törvény 2021. január 1-től hatályon kívül helyezte a környezet védelmének általános szabályairól szóló 1995. évi LIII. Törvény 48.§ (4) bekezdés b) pontját, mely felhatalmazta a települési önkormányzatokat, hogy rendeletben szabályozzák a belterületi avar és kerti hulladék égetését.

Rábatöttös Község Önkormányzatának Képviselő-testülete deregulációs kötelezettségének eleget téve, az 5/2020. (VII. 14.) önkormányzati rendeletével 2020. december 31-i időponttal hatályon kívül helyezte a helyi rendeletét, melynek értelmében 2021. január 1-vel megszűnne a településen a kerti hulladék és avarégetés lehetősége.

A veszélyhelyzet ideje alatt alkalmazandó, levegőminőséggel összefüggő szabályokról szóló 549/2020. (XII. 2.) Kormányrendelet alapján ez a dátum azonban a veszélyhelyzet megszűnéséig kitolódik, tehát 2021. január 1-jétől a veszélyhelyzet megszűnéséig továbbra is az önkormányzati rendelet égetésre vonatkozó szabályai maradnak hatályban.

A hivatkozott Kormányrendeletben foglaltak végrehajtása érdekében  a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben biztosított jogkörében eljárva a polgármester arról döntött, hogy az önkormányzati rendelet 2021. január 1. napjától történő hatályon kívül helyezéséről szóló önkormányzati rendelet nem lép hatályba.

Rábatöttös, 2020. december 17.

|  |  |
| --- | --- |
| **Annár István sk.**polgármester  | **dr. Pintér Dóra sk.**jegyző |